EkBass/fiwiki-20250220-pages-articles huggingface dataset:
Lundqvistin liiketalo

Lundqvistin liiketalo on Helsingissä Kluuvin kaupunginosassa Aleksanterinkadun ja Mikonkadun kulmassa sijaitseva liikerakennus. Lundqvistin talo sijaitsee Hamsterin korttelissa osoitteessa Mikonkatu 5 - Aleksanterinkatu 13. Rakennuksessa oli vuoden 2020 loppuun saakka Aleksi 13 -tavarataloketjun päätavaratalo. Lundqvistin liiketalo on monessa mielessä poikkeuksellinen. Rakennuksen arkkitehtuuri edustaa siirtymää kertaustyyleistä jugendiin, ja sen rakennustekniikka oli aikoinaan erittäin edistyksellinen.Björkman 2019. s. 52–53 Talo valmistui vuonna 1900 ja sen suunnitteli arkkitehti Selim A. Lindqvist. Sen tilalta purettiin kaksikerroksinen Lundqvistin puutalo. Sanotaan, että Lundqvist sai tontin ilmaiseksi sillä ehdolla, että hän rakentaisi paikalle ensin puutalon ja myöhemmin kivirakennuksen. Lundqvistin talo voidaan ensimmäisenä liikerakennuksena Suomessa rinnastaa Chicagon koulukunnan luomuksiin. Sen kantava runko ja jugend-tyyliset julkisivut on erotettu toisistaan. Lindqvist suunnitteli rakennuksen yhdessä rakennusmestari Elia Heikelin kanssa, ja se perustui uusien materiaalien eli raudan ja betonin käytölle. Talon rakenneratkaisut ovat innovatiivisia ja muodostavat vastakohdan kadun toisella puolella olevalle Pohjolan talolle, joka valmistui samaan aikaan mutta on Lundqvistin talosta poiketen linnamainen ja jyhkeä. Sisätiloja valaisevat suuret ikkunat, ja pohjaratkaisu on muunneltava, sillä kantavia seiniä on vain porrashuoneiden yhteydessä ja talon muissa osissa on kantavina rakenteina käytetty valurautapylväitä. Kattosiluetti on rikas ja julkisivu on verhoiltu punatiilillä ja graniitilla. Julkisivun Kehruu ja metsästys -aiheiset veistokset laati Robert Stigell.Julkiset veistokset: Lundqvistin liiketalo Rakennukselle tehtiin kovakourainen peruskorjaus vuonna 1981. Rakennuksen edistyksellistä suunnittelua edustanut kantava runko korvattiin uudella, ja ullakkokerrokseen puhkaistiin uusia ikkunoita. == Lähteet == *Björkman, Johanna: Helsingin jugend – arkkitehtuuriopas. Helsingin kaupunginmuseo 2019. ISBN 978-952-331-578-5 === Viitteet === == Aiheesta muualla == Luokka:Helsingin liikerakennukset Luokka:Kluuvi Luokka:Selim A. Lindqvistin suunnittelemat rakennukset Luokka:Helsingin suojellut rakennukset
Marketta Kitkiöjoki

Marketta Kitkiöjoki (s. 1957 Kajaani) on suomalainen oikeustieteen kandidaatti ja varatuomari. Hän toimi uransa alkupuolella yleisenä oikeusavustajana, josta siirtyi kunnallishallinnon puolelle toimien aluksi kunnansihteerinä ja myöhemmin kunnanjohtajana. Vuodesta 2006 lähtien hän on ollut Sysmän kunnanjohtaja. Kitkiöjoki erotettiin Sysmän kunnanjohtajan tehtävästä 2. lokakuuta 2023.https://yle.fi/a/74-20052957 == Ura == Kitkiöjoki valmistui oikeustieteen kandidaatiksi Turun yliopistosta ja sai varatuomarin arvon vuonna 1988. Hän työskenteli aluksi yleisenä oikeusavustajana Kemijärvellä, Sallassa, Savukoskella ja Pelkosenniemellä. Vuonna 1991 hänet valittiin Savukosken kunnansihteeriksi. Ennen siirtymistään Suomenniemen kunnanjohtajaksi vuonna 2002 Kitkiöjoki toimi yhden vuoden Savukosken va. kunnanjohtajana. Sysmän kunnanjohtajaksi hänet valittiin vuonna 2006. == Perhe == Kitkiöjoen ensimmäinen aviopuoliso oli syyttäjänä toiminut Paavo Kitkiöjoki, joka kuoli äkillisesti vuonna 2009. Pariskunnalla oli kolme lasta. Marketta Kitkiöjoki avioitui vuonna 2010 sysmäläisen yrittäjä Mika Järvisen kanssa. Järvinen oli tuolloin Sysmän kunnanhallituksen puheenjohtaja; vuonna 2019 Järvinen siirtyi Sysmän kunnanvaltuuston puheenjohtajaksi. == Lähteet == Luokka:Suomalaiset juristit Luokka:Sysmän kunnanjohtajat Luokka:Suomenniemen kunnanjohtajat Luokka:Vuonna 1957 syntyneet Luokka:Elävät henkilöt
Toolsen linnoitus

Toolsen ritarikuntalinnoitus (, , ) on ritarikuntalinnan rauniot Haljalan kunnan koilliskulmassa Suomenlahden rannalla Kundan sementtikaupungista länteen. Linnoitus sijaitsee Kundalahden rannalla. Sen rakensi ritarikunnanmestari Johann Wolthus von Herse 1470–1471. Pontus de la Gardie valloitti sen 1581.Tolsburg Tietosanakirja. Osa 9, palsta 1667. Tietosanakirja-osakeyhtiö 1917 Toolsen linnan rakentamisen aloitti saksalainen ritarikunta vuonna 1471. Linnasta tuli ritarikunnan pohjoisin linnoitus. Se rakennettiin suojaamaan tärkeää Toolsen satamaa. Linnaa täydennettiin ja laajennettiin jatkuvasti seuraavien 200 vuoden aikana. 1600-luvun lopulla se oli kuitenkin liki käyttökelvoton. Suuren Pohjan sodan jälkeen se on saanut raunioitua. Raunioiden päämuuria on tuettu romahtamiselta, ja linnoituksen sisälle on laitettu kyltein tieto mihin käyttötarkoitukseen mikäkin huone on tehty. == Galleria == Tiedosto:Ruins of Toolse Castle in Estonia 0943.jpg Tiedosto:Toolse2.jpg|pienoiskuva|Linnoituksen raunioita Tiedosto:Toolse3.jpg|pienoiskuva|Toolsen linnoitusta == Lähteet == == Aiheesta muualla == Luokka:Haljala Luokka:Viron linnoitukset
Glyptodon

Glyptodon oli jättiläismäinen vyötiäisten Cingulata-lahkoon kuulunut nisäkäs, joka muistutti muodoltaan kilpikonnaa. Se söi kasveja ja liikkui hitaasti. Se oli noin 2,5 metriä pitkä, noin 1,5 metriä korkea, ja se painoi 800–1 000 kiloa. Sillä oli puolipallomainen selkäpanssari suojanaan ja joillakin lajeilla piikikäs puolustusnuija hännässä. Selkäpanssari oli Volkswagen Kuplan kokoinen, mutta latteampi. Glyptodon kuului vajaahampaisiin eli Xenarthra- nimiseen istukallisten nisäkkäiden ryhmään, johon kuuluivat muun muassa myös maalaiskiaiset. Glyptodon vaelsi Pohjois-Amerikkaan noin 2,5 miljoonaa vuotta sitten. Se hävisi noin 10 000 vuotta sitten, luultavimmin ihmisen metsästyksen seurauksena. Glyptodonia on joskus kutsuttu ”jättiläisvyötiäiseksi”, mutta jättiläisvyötiäinen (Priodontes maximus) on kuitenkin myös nykyisin elävän suhteellisen pienikokoisen vyötiäislajin lajinimi.Hatikan nimistöhaku (2006) Luonnontieteellinen keskusmuseo, Helsingin yliopisto. Luettu 30.1.2011 == Kuvia Glyptodon asper-lajista == Image:Glyptodon-1.jpg|Glyptodon Image:Glyptodon asper front.JPG| Edestä Image:Glyptodon asper skeleton side.JPG| Sivulta Image:Glyptodon asper skull side.JPG| Kallo Image:Glyptodon asper armor.JPG| Selkäpanssari läheltä Image:Queue glyptodon museum dijo.jpg| Häntä == Katso myös == * Doedicurus == Lähteet == Luokka:Esihistorialliset nisäkkäät Luokka:Pleistoseenin sukupuuttoon kuollut megafauna Luokka:Vyötiäiset
Vihulan kartano

Vihulan kartano () sijaitsee Haljalan kunnassa Viron Länsi-Virumaalla. Kartano kuului von Schubert -suvulle vuosina 1810–1919. Nykyinen päärakennus vuonna 1892 entisen tulipalossa tuhoutuneen tilalle Sivurakennuksista valtaosa on 1830-luvulta. Kartanoalue on laaja, ja osa rakennuksista on kunnostettu ja edelleen käytössä. Alueen läpi virtaavaan Mustoja-jokeen on tehty lampi saarineen ja siltoineen. Kartanoalueella on myös kauppa. == Lähteet == == Aiheesta muualla == Luokka:Haljala Luokka:Viron kartanot
Radioactive Records

Radioactive Records on yhdysvaltalainen levy-yhtiö. Yhtiön perustivat vuonna 1990 Gary Kurfirst ja Ian Flukes. Yhtiön levyjakelu tapahtui aluksi MCA Recordsin kautta, ja vuodesta 1996 lähtien Universal Music Groupin kautta. Yhtiön artisteja ovat olleet muun muassa Live, Ramones ja Big Audio Dynamite. Englantilaisen Anxious Recordsin levyjakelu tapahtui Yhdysvalloissa Radioactive Recordsin kautta. == Lähteet == Luokka:Yhdysvaltalaiset levy- yhtiöt
Lahemaan kansallispuisto

Lahemaan kansallispuisto () sijaitsee Suomenlahden rannalla Harjumaalla ja Länsi-Virumaalla; se ulottuu Kadrinan, Kuusalun, Loksan ja Haljalan kuntien alueelle Pohjois-Virossa. Kansallispuisto on Viron ja koko entisen Neuvostoliiton alueen vanhin, perustettu vuonna 1971. Puiston nimi on peräisin professori Johannes Gabriel Granöltä, joka vuonna 1922 luokitteli Viron maastoalueet.Ajakiri Loodus, Eesti maastikulised üksused, 1922 Nimi viittasi tuolloin vain Suomenlahden rannikkokaistan lahtiin, joista neljä suurinta ovat Kolgan-, Haran-, Erun- ja Käsmunlahti. Pinta-alaa puistolla on 72 500 hehtaaria, josta merialuetta on kolmannes. Kansallispuiston opastus- ja vierailukeskus sijaitsee Kadrinan kunnan Viitnan kylässä. Lahemaan kansallispuistossa on merialueita ja meren lahtia, perinteisiä rantakyliä (kuten Altja), kartanoita, pitkiä niemimaita, erilaisia suo- ja metsäalueita, jokilaaksoja – kahdeksan jokea – ja koskematonta erämaata. Kansallispuistossa on havaittu 24 kala-, 50 nisäkäs-, 222 lintu- ja yli 800 kasvilajia. Aarnialueille voi mennä vain oppaan kanssa. == Lähteet == == Aiheesta muualla == * Kansallispuiston kotisivut Luokka:Haljala Luokka:Harjumaa Luokka:Länsi- Virumaa Luokka:Suomenlahti Luokka:Viron kansallispuistot
Armi

Armi on suomalainen naisen, joskus miehenkin etunimi. Nimi on lyhenne Armidasta, joka on alun perin latinaa ja tarkoittaa aseistettua. On myös esitetty, että Armida on feminiinimuoto germaanisen Herman-nimen latinalaistetusta muodosta Arminius. Huhtikuuhun 2024 mennessä Suomessa oli rekisteröity 5 738 Armi-nimen saanutta naista. Ennen vuotta 1950 nimi oli annettu myös noin sadalle miehelle. Naisilla nimi oli suosituimmillaan 1950-luvulla. == Tunnettuja Armeja == * Armi Aavikko (1958–2002), Miss Suomi 1977, laulaja ja show-esiintyjä * Armi Ahola (s. 1968), pesäpalloilija ja pesäpallon pelinjohtaja * Armi Hallstén-Kallia (1897–1956), järjestöjohtaja, Kansainliiton sihteeristön virkailija 1926–1936 * Armi Harju (1928–2008), toimittaja ja ammattiyhdistysaktiivi * Armi Harva (1922–2018), arkkitehti * Armi Heikkilä (s. 2003), jalkapalloilija * Armi Hosia (1909–1982), Suomen Kansanpuolueen kansanedustaja ja ministeri * Armi Kaila (1920–2003), maanviljelyskemisti ja professori * Armi Kuusela (s. 1934), Miss Universum 1952 * Armi Metsäpelto (1932–1939), talvisodan ensimmäisen päivän pommituksissa kuollut tyttö * Armi Ratia (1912–1979), Marimekon perustaja * Armi Teva (s. 1992), keraamikko, lasitaiteilija ja kuvittaja * Armi Toivanen (s. 1980), näyttelijä * Armi Vainio, oik. Elli Hällström (1873–1955), nuortenkirjailija == Kuvitteellisia Armeja == * Armi Viitamäki, o.s. Lepistö, lääkäri televisiosarjassa Salatut elämät == Lähteet == Luokka:Etunimet
Relletin rautatieasema

Relletin rautatieasema () oli rautatieasema Suomen rataverkolla rataosalla Tuomioja–Raahe. Asema sijaitsi Ruukin kunnan, nykyisen Siikajoen kunnan Relletin kylässä. Relletin rautatieasema avattiin liikenteelle, kun yksityinen Raahen rautatie valmistui vuonna 1900. Liikennepaikka toimi laiturivaihteena ja seisakkeena pitkän aikaa, kunnes se varustettiin releasetinlaitteella 1970-luvulla ja sitä alettiin käyttää junakohtauspaikkana. 1980-luvulla Pohjanmaan radan turvalaite- ja sähköistystöiden yhteydessä Relletin sivuraide sekä asetinlaite purettiin, ja Relletin liikennepaikka lakkautettiin. Relletissä ollut Siemensin valmistama releasetinlaite siirrettiin Tuiran rautatieasemalle. ==Asemarakennus== Relletin alkuperäinen asemarakennus oli vuonna 1900 rakennettu odotuspaviljonki, jollaisia rakennettiin tuolloin vielä yksityisomistuksessa olevan Raahen radan varrelle. Rakennus huutokaupattiin, purettiin ja siirrettiin lähistölle yksityiskäyttöön vuonna 1965. Uudempi korvaava asemarakennus rakennettiin vuonna 1965, ja se purettiin vuonna 2003. Uudempaan rakennukseen rakennettiin odotushuone ja lipputoimisto, jotka jäivät tarpeettomiksi vuonna 1966 kun Tuomiojan ja Raahen välinen henkilöliikenne lakkautettiin. ==Lähteet== ==Aiheesta muualla== * Vaunut.org: Museorautatieyhdistyksen syysretkijuna Relletin asemalla Luokka:Pohjois- Pohjanmaan lakkautetut rautatieliikennepaikat Luokka:Siikajoen rakennukset ja rakennelmat Luokka:Siikajoen liikenne Luokka:Revonlahti
We Will Rock You

We Will Rock You on Queenin kappale, joka julkaistiin vuonna 1977 albumilla News of the World, sekä singlenä yhdessä "We Are The Championsin" kanssa. Sen kirjoitti yhtyeen kitaristi Brian May. Kappale tunnetaan erityisesti rytmistään, joka muodostettiin studion lattian polkaisuista ja taputuksista. Kappale on rakenteeltaan hyvin yksinkertainen, koostuen edellä mainitusta rytmistä sekä laulusta. Vasta kappaleen lopussa on lyhyehkö kitaraosuus. Kappaleen kertosäe on hyvin mahtipontinen. Vuoteen 1982 asti Queen aloitti konserttinsa kappaleen nopeakulkuisella rock-versiolla. == Kappale mediassa == Kappale on ollut myös kolajuoma Pepsin mainoksessa, jossa kappaletta laulavat gladiaattoreiksi pukeutuneet Britney Spears, Pink ja Beyoncé Knowles. Brian May ja Roger Taylor nähdään myös mainoksessa istumassa yleisön joukossa. === Muita versioita === Axl Rose esitti kappaleen Freddie Mercuryn muistokonsertissa 1992. Kappaleen on esittänyt myös amerikkalainen glam metal -bändi Warrant. Vuonna 2000 Queenin elossa olevat jäsenet levyttivät kappaleesta rap-tyylisen version 5ive-yhtyeen kanssa. Julkaisu meni suoraan Britannian singlelistan kärkeen. == Lähteet == Luokka:Vuoden 1977 kappaleet Luokka:Queenin kappaleet
Sean Payton

Sean Payton (s. 29. joulukuuta 1963 San Mateo, Kalifornia) on yhdysvaltalainen amerikkalaisen jalkapallon valmentaja, joka toimii NFL -joukkue Denver Broncosin päävalmentajana. Hän toimi New Orleans Saintsin päävalmentajana vuosina 2006-2021. Payton toimi ennen New Orleansiin siirtymistä pelinrakentajien valmentajana ja apulaisvalmentajana Dallas Cowboysissa. New Orleans palkkasi hänet 17. tammikuuta 2006. Kauden 2009 päätteeksi Payton johdatti Saintsin Super Bowliin, jossa kaatui Indianapolis Colts. Payton kävi lukion Naperville Central High Schoolissa Napervillessä, Illinoisissa, jossa hän aloitti koulun joukkueen pelinrakentajana vuosi ennen valmistujaisiaan (1981). Paytonilla oli myös menestykäs yliopistoura Eastern Illinois Universityssa pelinrakentajana. Vuonna 1987 Payton alkoi pelata pelinrakentajana AFL-sarjassa Chicago Bruisers -joukkueessa. AFL-vuoden jälkeen Payton aloitti valmentamisen yliopistotasolta. NFL tuomitsi Paytonin toimitsijakieltoon kaudeksi 2012. Syynä tähän oli epäviralliset rahapalkinnot, joita Saintsissa oli maksettu vastustajan vahingoittamisesta. Payton yritti salata palkitsemisohjelman eikä lopettanut sitä NFL:n käskystä huolimatta.http://espn.go.com/nfl/story/_/id/7718136/sean-payton-new-orleans- saints-banned-one-year-bounties Paytonilla ja hänen ex-vaimollaan Bethillä on kaksi lasta, tytär Meghan (s. 21.3.1997) ja poika Connor Thomas (s. 31.5.2000).http://aol.sportingnews.com/nfl/story/2012-07-02/sean-payton- divorce-bountygate-new-orleans-saints-coach == Lähteet == ==Aiheesta muualla== *Sean Payton ArenaFan Onlinessa Luokka:Yhdysvaltalaiset amerikkalaisen jalkapallon valmentajat Luokka:Vuonna 1963 syntyneet Luokka:Elävät henkilöt
Lupercus

Lupercus (latinaksi susien karkottaja tai susiolento) oli itsenäinen muinaisroomalainen karjan suojelusjumala sekä mahdollisesti Faunuksen lisänimiLurker 1987, s. 114, jotka molemmat sittemmin yhdistettiin kreikkalaisten Paniin. Lupercuksen papit, eli Luperci, viettivät Palatium- kukkulan juurella olevassa Lupercal-luolassa helmikuun 15. päivänä Lupercalia- uhrijuhlaa. ==Lähteet== *Lurker, Manfred: A Dictionary of Gods and Goddesses, Devils and Demons. Routledge & Kegan Paul, 1987. ISBN 0-203-67189-9 === Viitteet === Luokka:Antiikin Rooman jumalat
Umbra

Umbra Poltettu umbra Umbra (lat. hämärä, varjo) on ruskea maaväri. Raaka eli polttamaton umbra on vihertävää, mutta poltettuna sen sävy muuttuu punertavaksi. Umbraa saadaan rauta- ja mangaanioksideja sisältävästä ruskeasta savesta. Nimitys tulee Italian maakunnasta Umbriasta, mutta vastaavaa savea löytyy muualtakin, esimerkiksi Kyprokselta. Poltettaessa savesta tulee väriltään intensiivisempi ja punertavampi, jolloin värin nimi on poltettu umbra. Umbraa on käytetty väriaineena jo esihistoriallisista ajoista lähtien. ==Lähteet== == Aiheesta muualla == *Umbra Luokka:Vulkanologia Luokka:Väriaineet
Keskusjyvänen

Keskusjyväset eli sentriolit ovat mikrotubuluksista muodostuneita soluelimiä, joilla on tärkeä tehtävä solunjakautumisessa. Sentriolit osallistuvat solunjakautumiseen vetämällä tuplaantuneet soluelimet sekä kromosomit kasvattamillaan mikrotubuluksilla kumpaankin syntyvään soluun. Sentriolit sijaitsevat sentrosomissa, joka on tuman lähellä sijaitseva mikrotubulusten organisaatiokeskus. Sentronomiksi kutsutaan kohtaa, johon mikrotubulukset ovat ankkuroituneet. Eukaryooteilla eli aitotumallisilla soluilla on sentrosomissa kaksi keskusjyvästä (ns. diplosomi) == Rakenne ja toiminta== Keskusjyväset ovat noin 0,3 \mu m pitkiä 0,1 \mu m paksuja onttoja lieriöitä, jotka koostuvat mikrotubuluksista. Niitä sijaitsee kaksi sentrosomin keskellä kohtisuorassa toisiaan vastaan. Keskusjyväset ovat osallisina tumasukkuloiden syntyyn vaellettuaan solun vastakkaisille puolille tumanjakautumisessa. Tuman sijainti riippuu sentrosomin sijainnista, joten sillä on vaikutus soluelinten asettumiseen. Keskusjyvästen liikkumiskyvyttömyyden on arvioitu liittyvän Meckelin oireyhtymään. ==Kahdentuminen== Sentrosomit kahdentuvat mitoosin ensimmäisessä vaiheessa - profaasissa. Sentriolit kulkeutuvat solun eri napoihin, ja interfaasissa kahdentunut perintöaines pakkaantuu paksuiksi sisarkromatideiksi (ns. kromosomien kondensaatio). ==Lähteet== *Kettunen, Juho: Laskennallisen tekniikan seminaari: Laskennalliset menetelmät biologisten systeemien ymmärtämisessä - Kevät 2004, Teknillinen korkeakoulu *Solunetti.fi Luokka:Soluelimet
Raahen rautatieasema

Raahen rautatieasema (, ) on rautatieasema Suomen rataverkolla Raahen kaupungissa Raahen radalla. Asemalla on nykyisin ainoastaan tavaraliikennettä. Lipunmyynti lopetettiin 2000-luvun alussa, henkilöliikenne lakkautettiin 25. syyskuuta 1966. Raahen asemaa on suunniteltu otettavaksi uudelleen käyttöön. Suomen Lähijunat Oy on luokitellut aseman "palautettavissa olevaksi asemaksi". Yksityinen Raahen Rautatieosakeyhtiö rakennutti Raahen asemarakennuksen vuosina 1899–1890, ja se poikkeaa huomattavasti Suomen muista rautatieasemista. Asema-alue käsittää myös asemapuistikon. Museovirasto on huomioinut alueen valtakunnallisesti merkittävänä kulttuurihistoriallisena ympäristönä. Raahen ratapihalla on kolme junaliikenteen käytössä olevaa raidetta ja viisi kuormaus- ja purkausraidetta. ==Lähteet== Luokka:Raahen rautatieliikennepaikat
Robert Reid

Robert Reid (s. 17. helmikuuta 1966) on englantilainen kartanlukija ja hän osallistui urallaan 103 rallin MM-sarjan kilpailuun. Hän on rallin maailmanmestari kaudelta 2001, jonka hän voitti toimiessaan Richard Burnsin kartturina Subaru World Rally Team -tallissa. Reid on tunnettu juuri Burnsin kartturina ja Burnsin lopetettua ja myöhemmän poismenon johdosta Reid ei ole ollut kartanlukijana kauden 2003 jälkeen. Reid on toiminut FIA:n hallinnossa (Deputy President for Sport) vuodesta 2021 Mohammed bin Sulayemin hallinnossa. Hänellä on tutkinto maataloudesta. == Lähteet == == Aiheesta muualla == * eWRC-sivustolla Luokka:Englantilaiset kartanlukijat Luokka:Rallin maailmanmestarit Luokka:Vuonna 1966 syntyneet Luokka:Elävät henkilöt
Kuusalu

Kuusalu (, ) on kunta Harjumaan maakunnassa, Virossa. Sen asukasluku oli 6 547 henkeä 1. tammikuuta 2018, pinta-ala 710 neliökilometriä ja asukastiheys 9 asukasta neliökilometrillä. == Sijainti == Kuusalu sijaitsee Suomenlahden etelärannalla Valtatie 1:n varrella Tallinnasta noin 40 kilometriä itään. == Kunnan osat == Kunta muodostuu Kiiun, Kolgan ja Kuusalun pienkauppaloista (alevik) sekä 64 kylästä. Kunnan keskuspaikka on Kiiun pienkauppala. Kunnan asema ei muuttunut vuoden 2017 kuntauudistuksessa. Viron puolustusvoimien keskusharjoitusalue (vir. Kaitseväe keskpolügoon) sijaitsee Kuusalun kunnan itäosasssa. ==Väestö== Vuonna 2011 Kuusalun kunnassa oli 6 412 asukasta, joista 6 057 (94,5 %) oli virolaisia, 252 (3,9 %) venäläisiä ja 99 (1,5 %) muita kansallisuuksia. == Nähtävyydet == Kuusalun pienkauppalan lisäksi merkittävimmät paikat ovat yhdestä asuintornista koostuva vasallilinnoitus, Kiiun munkkitorni, sekä Kolgan kartano. Kuusalun hautausmaalla lepää ensimmäinen Viron vapaussodassa vuonna 1919 kaatunut suomalaisen vapaaehtoissotilas, Viron vapaudenristin ritari Aukusti Tuominen, jonka muistokivi paljastettiin juhlallisesti 3. tammikuuta 2019. == Aiheesta muualla == == Lähteet == *
Nicky Grist

Nicky Grist (s. 1. marraskuuta 1961) on brittiläinen ralliautoilun kartanlukija. Hän on kotoisin Walesista. Grist on toiminut urallaan muun muassa Malcolm Wilsonin, Armin Schwarzin ja Juha Kankkusen kartanlukijana. == Ura == Nicky Grist Juha Kankkusen kartanlukijaksi Argentiinan rallissa 1993 lyhyellä varoitusajalla kun Juha Piironen joutui sairaalaan aivoverenvuodon vuoksi. Vuodesta 1997 vuoteen 2002 Grist toimi Colin McRaen kartturina, mistä hänet kenties muistetaan parhaiten. Kauden 2002 jälkeen pari erosi erimielisyyksien vuoksi, mutta heidän välinsä palautuivat myöhemmin. Viimeisen kerran pari ajoi yhdessä 2006 Turkin rallissa. Kisa oli myös Gristin viimeinen MM-startti. Kaikkiaan Gristillä on 21 MM-rallivoittoa. Uransa jälkeen Grist on toiminut kommentaattorin tehtävissä. == Lähteet == == Aiheesta muualla == *Tietoa Gristin urasta Luokka:Brittiläiset kartanlukijat Luokka:Vuonna 1961 syntyneet Luokka:Elävät henkilöt
Raahen Rautatieosakeyhtiö

Raahen Rautatieosakeyhtiö oli yksityinen suomalainen rautatieyhtiö, joka rakennutti rautatien Raahesta Lappiin eli nykyiselle Tuomiojan rautatieasemalle. Yhtiö perustettiin 1899 ja kirjattiin osakeyhtiörekisteriin 9. kesäkuuta 1899. Yhtiön rakennuttamat Raahen rautatieasema ja rautatie Raahesta Lapin asemalle valmistuivat jo samana vuonna. Yhtiö rakennutti omalla kustannuksellaan leveäraiteisen rautatien, joka yhdisti Raahen kaupungin valtion rataverkkoon. Osakeyhtiö lakkautettiin virallisesti 23. toukokuuta 1941. VR:n omistukseen Raahen rata myytiin vuonna 1926. == Lähteet == Luokka:Raahen liikenne Luokka:Suomalaiset rautatieyhtiöt Luokka:Raideliikenteen historia
Kolgan kartano

Kolgan kartano (, ) sijaitsee Kuusalun kunnassa Harjumaan maakunnassa Virossa. Kartanon omistivat Suomen Stenbockit, jotka lahjoittivat kartanon säätiölle. Kolga kuului Gotlannin saaren Roman sisterssiläisluostarille vuosina 1230–1519. Ruotsin kuningas Juhana III antoi Kolgan läänitykseksi vuonna 1581 Pontus De La Gardielle. Kolga siirtyi Christine Catharina de la Gardien ja Gustav Otto Stenbockin avioliiton seurauksena Stenbock-suvulle vuonna 1658. Kartano oli heidän suvullaan aina vuoden 1940 neuvostomiehitykseen asti. Neuvostovallan aikana suurin osa rakennuksista päästettiin huonoon kuntoon, mutta ne on saatu kunnostettua. Vanhin päärakennus valmistui 1642, mutta se jäi vuosina 1765–1768 rakennetun barokkikartanon sisälle. Siipiosat on rakennettu klassismin mukaisine pylväikköineen 1820-luvulla. == Lähteet == Luokka:Kuusalu Luokka:Viron kartanot
Amfitryon

Amfitryon ( 'kahdelta puolen kiusattu', ) oli kreikkalaisessa mytologiassa Argoliin Tirynsin prinssi. Hän oli Alkaioksen poika, Alkmenen puoliso ja Herakleen isäpuoli. Amfitryon oli kenraali, ja hän surmasi vahingossa setänsä Elektryonin ja joutui pakenemaan kihlattunsa Alkmenen, Elektryonin tyttären kanssa Thebaan enonsa Kreonin, Theban kuninkaan suojiin. Alkmene kieltäytyi menemästä naimisiin Amfitryonin kanssa, ennen kuin tämä oli kostanut hänen kaikkien veljiensä surmaajille. Amfitryonin poissa ollessa Zeus vieraili Alkmenen luona tämän aviomieheksi naamioituneena, ja Alkmene synnytti kaksoset: Ifikles oli Amfitryonin poika, Herakles Zeuksen poika. Myytistä ovat kirjoittaneet omat versionsa Sofokles, Plautus, Luís de Camões, Molière, John Dryden ja Heinrich von Kleist. Henry Purcellin näyttämömusiikki on kirjoitettu John Drydenin tekstiin. == Lähteet == Luokka:Mykenen kuninkaat
Kätkijät

thumb|right|Ensimmäisen romaanisuomennoksen kansikuva. Kätkijät () on englantilaisen kirjailijan Mary Nortonin vuonna 1952 julkaistu lastenkirja. Suomeksi se ilmestyi WSOY:n kustantamana 1959. Norton on kirjoittanut kirjalle viisi jatko-osaa, joista kolme ensimmäistä on suomennettu: Kätkijät taivasalla (The Borrowers Afield, 1955), Kätkijät virran vieminä (The Borrowers Afloat, 1959) ja Kätkijät yläilmoissa (The Borrowers Aloft, 1961). Neljäs jatko-osa on Poor Stainless: A New Story About the Borrowers (1966), ja viimeinen osa The Borrowers Avenged ilmestyi vasta parikymmentä vuotta muiden jälkeen 1982. Romaaneja ovat kuvittaneet Diana Stanley ja Ilon Wikland. == Tarina == Kirja kertoo pienistä ihmisistä, ”kätkijöistä”, jotka eivät varasta vaan kätkevät tavaroita. Isossa talossa asuvan Lenderin perheen lattian alla asuu pieni kätkijäperhe, johon kuuluvat isä Pod Clock (suomeksi Podi Kellolainen), äiti Homily Clock (suomeksi Hemmeli Kellonnuoralainen) sekä lapset Arrietty Clock (suomeksi Arietta Kellolainen) ja Peagreen Clock (suomeksi Kellolainen). Tarina alkaa, kun Lenderin perheen poika Pete löytää eräänä päivänä Arietta Clockin puutarhasta. == Elokuva- ja televisiosovitukset == Kätkijöistä on tehty useita elokuva- ja televisiosovituksia. Keskeisimpiä ovat vuonna 1997 ensi-iltansa saanut näytelmäelokuva Kätkijät, jonka on ohjannut Peter Hewitt (näyttelijöinä muun muassa John Goodman, Mark Williams ja Tom Felton) sekä Studio Ghiblin japanilainen animaatioelokuva Kätkijät (Karigurashi no Arrietty) vuodelta 2010. Myös vuonna 2011 valmistui elokuva Kätkijät, ohjaajana Tom Harper ja pääosissa Christopher Eccleston, Sharon Horgan, Aisling Loftus ja Stephen Fry.http://www.imdb.com/title/tt1975269/?ref_=nv_sr_3 == Lähteet == Luokka:Brittiläiset kirjat Luokka:Vuoden 1952 kirjat
Ammattitauti

Ammattitauti on sairaus, joka todennäköisesti pääasiallisesti johtuu potilaan työhön liittyvistä fysikaalisista, kemiallisista tai biologisista tekijöistä. Käsitteen ammattitauti loi Paracelsus (1493–1541) kirjoittaessaan ensimmäisen aihetta käsittelevän kirjan. Leo Hirvonen 1987, s. 114. Vuonna 2018 Suomessa todettiin 1067 vahvistettua ammattitautia. Epäilyjä oli yhteensä 2872.Ammattitaudit ja ammattitautiepäilyt 2018 : Työperäisten sairauksien rekisteriin kirjatut uudet tapaukset (julkari.fi) == Ammattitautien lainsäädäntö == Ammattitaudeista on säädetty työtapaturma- ja ammattitautilaissa (459/2015) ja ammattitautiasetuksessa (769/2015), jossa luetellaan yleisimmät ammattitaudit ja niitä aiheuttavat altistavat tekijät. Muitakin sairauksia voidaan todeta ammattitaudeiksi, jos voidaan osoittaa syy- yhteys työtehtävien ja sairastumisen välillä. Yleisimmät ammattitaudit ovat meluvammat, hengitystieallergiat, ihosairaudet, asbestisairaudet ja yläraajojen rasitusvammat. Yleisimmät ammattitautien taustalla olevat altisteet puolestaan ovat melu, kemialliset altisteet, asbesti ja muut silikaattimineraalit sekä toistotyö ja epäfysiologiset asennot. Työterveyslaitos julkaisee vuosittain tilaston korvatuista ammattitaudeista ja ammattitaudeiksi epäillyistä sairauksista. Ammattitaudista suoritetaan tapaturmavakuutuslain mukaiset korvaukset sairastuneelle. === Esimerkki asetuksen tekstistä === Biologiset tekijät * Bakteerit ja homeiden vapauttamat itiöt ja muut biologisesti aktiiviset aineet Tyypilliset sairauden muodot * Pölykeuhko, homeiden aiheuttama astma ja nuha, ilmankostuttajakuume ja orgaanisen pölyn aiheuttama toksinen oireyhtymä (ODTS). ==Lähteet== * === Viitteet === == Aiheesta muualla == * Ammattitautilaki * Ammattitautiasetus * Tapaturmavakuutuslaki * Työturvallisuuslaki == Katso myös == * Ammattinuha Luokka:Sairaudet Luokka:Työtoksikologia
Andromakhe

pienoiskuva|upright|Jacques-Louis David, Andromakhe suree Hektoria, 1783. Andromakhe (, ) oli kreikkalaisessa mytologiassa Troijan prinssin Hektorin puoliso, jonka syvää kiintymystä mieheensä Homeros kuvaa Ilias-runoelman kuudennessa laulussa. Hän jäi leskeksi Akhilleuksen surmattua Hektorin Troijan sodassa. Andromakhesta ovat kirjoittaneet Homeroksen lisäksi myös muun muassa Euripides (tragedia Andromakhe), Vergilius sekä 1600-luvulla ranskalainen Jean Racine. == Lähteet == == Aiheesta muualla == Luokka:Kreikkalainen mytologia
Pitsusjärvi

Pitsusjärvi (tai Pihtsusjärvi, ) on järvi Enontekiön Yliperällä. Se on alueen suurimpia järviä, pituutta on noin 10 kilometriä ja leveyttä parhaimmillaan yli kilometrin verran. Järvi sijaitsee 739 metriä merenpinnan yläpuolella. Järven itäpuolelta menee Kalottireitti. Se haarautuu metsähallituksen ylläpitämällä Pitsusjärven autiotuvalla Haltille ja Somasjärvelle. Järven eteläpäässä on paikallisten paliskuntien porokämppiä. Pitsusjärvi laskee Pitsusjokea pitkin Vuomakasjärveen (), josta alkava Vuomakasjoki on yksi Lätäsenon toisen latvahaaran Poroenon latvahaaroista. Pitsusjoessa on Suomen korkein vapaasti pystysuoraan putoava vesiputous, 17 metriä korkea Pitsusköngäs. Pitsusjärven länsipuolella kohoaa yli 1 240 metriä korkea Govddosgáisi. Järvelle pääsee Kalottireittiä pitkin omin voimin liikkuen, tai vaihtoehtoisesti lentokoneella Kilpisjärveltä tai muualta. Tiedosto:Pitsusjärvi ja Bihcosnjunni.JPG|Näkymä Pitsusjärven itärannalta, vastarannalla näkyy Bihčosnjunni (1 083 m). Tiedosto:Eurocopter_Ecureuil_Pihtsusj%C3%A4rvi.JPG|Helikopteri noutaa asiakkaita Pitsusjärven autiotuvan laskeutumispaikalta. ==Lähteet== == Aiheesta muualla == Luokka:Enontekiön järvet Luokka:Lätäsenon valuma-alue
Lampola

Lampola on lampaita varten rakennettu kotieläinsuoja. Lampolassa on erilliset karsinat uuhille, pässeille ja eri-ikäisille karitsoille. Karsinoiden väliaidat voivat olla kiinteitä tai siirrettäviä. Karsinarivien välissä on ruokintakäytävä. Rehuvarasto ja käsittelytilat ovat erikseen. Lampolat voidaan jakaa toimintaperiaatteen mukaan kolmeen tyyppiin: kylmälampola, lämminlampola ja ritiläpohja- tai rakolattialampola. == Lampolatyypit == Kylmälampola ei ole eristetty, eli lämpötila vaihtelee ulkolämpötilan mukaan. Tarvittaessa käytetään kohdelämmittimiä. Kylmälampolassa on lantapatteri, joka tuottaa lämpöä. Lantapatteri poistetaan kerran vuodessa. Lämmin lampola on eristetty rakennus, jossa pyritään pitämään lämpötila +5–10 asteessa. Eristetyssä lampolassa on koneellinen ilmanvaihto ja koneellinen lannanpoisto. Lämminlampolassa on helpompi toteuttaa ympärivuotista karitsointia. Ritiläpohja- ja rakolattialampola on vaihtoehto silloin, kun kuivikkeita on helposti saatavilla. Tämä lampola voi olla joko lämmin tai eristämätön. Ritilänä on yleensä metalliverkko. Lannan poisto tapahtuu joko kerran vuodessa tai raappakuljettimen avulla päivittäin. Rakolattiamateriaali voi olla puuta tai betonia. Ritilä- tai rakolattiaa käytettäessä lampailla olisi hyvä olla kiinteäpohjainen makuualusta. Lampaiden vähimmäistilavaatimukset Lampaat Paino keskimäärin, kg Luomu1 Eläinten hyvinvointikorvaus Tavanomainen Karitsa alle 6kk alle 15 0,35 0,25 alle 30 0,50(2.) 0,50 yli 30 0,75(2.) 0,75 Vieroitettu karitsa, alle 4 kk 0,60 Vieroitettu karitsa, vähintään 4 kk 1,00 Karitsakamari/karitsa 0, 0,20 0,20 Lammas 55 1,50 1,00 75 1,50 1,40 Tiine uuhi 55 1,50 1,30 75 1,70(2.) 1,70 Uuhi karitsoineen 2,00(2.) 2,00 Karitsointikarsina 2,20 Yksilökarsina vähintään kielletty 2,00 1,40 Pässit ryhmäkarsina 1,70 Ryhmäsairaskarsina 1,80 1.Täytepohjalattia, m2/eläin 2\. Sama mikä tavanomaisessa == Katso myös == * Kanala * Navetta * Sikala == Lähteet == == Aiheesta muualla == Luokka:Eläinsuojat Luokka:Lampaiden hoito
John Byrne

thumb|John Byrne San Diego Comic Book Expossa vuonna 1992. John Byrne (s. 6. heinäkuuta 1950 Walsall, Englanti) on sarjakuvapiirtäjä, joka on työskennellyt pääasiassa Marvelin ja DC Comicsin sarjakuvien parissa. John Byrne syntyi Englannissa, josta muutti vanhempiensa mukana Kanadaan kahdeksanvuotiaana. 1970-luvun alussa hän opiskeli Calgaryssä, josta siirtyi vapaan taiteilijan uralle. Byrne on 1970-luvulta lähtien piirtänyt monia eri supersankarihahmoja ja -joukkoja. Aikaa myöten hän päätyi Marvelin palvelukseen, missä hän pian alkoi työskennellä muun muassa Chris Claremontin käsikirjoittaman Ryhmä-X:n sekä Kostajien ja myös itse kehittelemänsä Alfa-lentueen parissa. Vuonna 1986 Byrne siirtyi DC:n palvelukseen tehtävänään uudistaa Teräsmies. Hänen minisarjansa The Man of Steel olikin vahva aloitus ja puhalsi uutta virtaa vuosikymmeniä vanhaan hahmoon – Metropolis siirtyi viimein nykyaikaan. Vuonna 1989 Byrne kuitenkin palasi Marvelin leipiin. == Byrneä suomeksi == John Byrnen tarinoita julkaistiin Suomessa huomattavan paljon 1980-luvulla. Hän on piirtänyt tarinoita ainakin seuraaviin lehtiin: *Marvel **Kostajat **Ihmeneloset *Indiana Jones (ensimmäinen numero) *Teräsmies == Kokoomateos == * == Aiheesta muualla == * Byrne Robotics – virallinen kotisivu. Luokka:Brittiläiset sarjakuvantekijät Luokka:Vuonna 1950 syntyneet Luokka:Elävät henkilöt
Mariatorget

Mariatorget () on aukio ja puisto Södermalmilla, Tukholmassa, Ruotsin pääkaupungissa. Se rakennettiin 1760-luvun loppupuoliskolla. Sen nimi oli alun perin Adolf Fredriks torg (vuosina 1751–1771 hallinneen kuninkaan Aadolf Fredrikin mukaan), mutta se nimettiin Mariatorgetiksi vuonna 1959, jotta voitaisiin välttää sekaannukset Norrmalmilla sijaitsevan Aadolf Fredrikin kirkon ja seurakunnan kanssa. Nykyinen nimi viittaa lähellä sijaitsevaan Maria Magdalenan kirkkoon ja seurakuntaan. Aukio rajoittuu pohjoisessa Hornsgataniin ja etelässä Sankt Paulsgataniin. Keskussuihkulähde on kuvanveistäjä Anders Henrik Wisslerin luomus. Se esittää skandinaavisen mytologian ukkosen jumala Thoria kaatamassa merikäärme Jörmungandria. Luokka:Södermalm Luokka:Tukholman aukiot Luokka:Tukholman puistot
Resepti (ruoanlaitto)

Resepti on ruoan, juoman tai muun ainesosista sekoitettavan elintarvikkeen valmistusohje. Monissa aikakauslehdissä, erityisesti ruoanlaittoon keskittyvissä, julkaistaan reseptejä. Myös jotkin ruokakaupat ja elintarvikevalmistajat jakavat reseptejä, joissa mainostetaan erilaisia tuotteita. Resepteistä koottua kirjaa kutsutaan keittokirjaksi. ==Aiheesta muualla== *Pirkan ruokareseptit *Maailmankuvan ruokareseptit *Ruokaohjeet ja reseptit *Finfood Keittokirja *Kotiliesi.fi *Kotikokki.net *Kattilalaakso Luokka:Ruoanlaitto
Norrmalmstorg

Norrmalmstorg on Ruotsin pääkaupungin Tukholman keskustassa sijaitseva aukio. Se kuuluu Norrmalmin kaupunginosa-alueeseen. Aukio yhdistää Hamngatanin sekä Biblioteksgatanin ostoskadut, ja se on myös aloituspiste Djurgårdeniin meneville raitiovaunuille, Djurgårdslinjenille. Aukion lounaisosan lähistöllä sijaitsee Kungsträdgården-puisto. Aukion länsilaidan kattaa Citypalatset, Ivar Tengbomin suunnittelema 1932 valmistunut toimistorakennus.Fredric Bedoire: Stockholms byggnader: Arkitektur och stadsbild, s. 127. Norstedts, Tukholma 2012. Aukio tunnetaan etenkin siitä, että siellä tapahtunut pankkiryöstö loi käsitteen Tukholma-syndrooma. Kreditbanken (nyt osa Nordeaa) jossa ryöstö tapahtui ei enää sijaitse alueella, vaan sen tilalla on nykyisin ruotsalaisen muotibrändi Acne Jeansin lippulaivatavaratalo. Tunnettuutta ruotsalaisten keskuudessa Norrmalmstorg on saanut myös siitä, että se on Monopoly-lautapelin ruotsalaisen version kallein kiinteistö. ==Lähteet== ==Aiheesta muualla== Luokka:Norrmalm Luokka:Tukholman aukiot
Kielenhuolto

Kielenhuolto (aiemmin kielenviljely tai kielenvaalinta) on kielenkäytön tarkoituksellista ohjailua suosituksin. Kielenhuollon voidaan katsoa olevan osa kielensuunnittelua, tarkemmin korpussuunnittelua. Kielenhuoltoa harjoittavia laitoksia kutsutaan tavallisesti kielitoimistoiksi. == Tehtävät == Nykypäivän kielenhuollon perustehtävät ja -kohteet ovat * kielen järjestelmän vaaliminen * kirja- ja yleiskielen rakenteiden ja sanaston ohjailu * kielen kehityksen ja ympäristön seuraaminen * kansalaisten kielenkäytön ja kielikysymyksiin liittyvien asenteiden luotaaminen * kielestä käytävän keskustelun herättäminen ja siihen osallistuminen * yleistajuisen kielitiedon tarjoaminen kielenkäyttäjille. == Piirteitä == Kielenhuollossa kiinnitetään huomiota oikeinkirjoitukseen, sanastoon, kielen muotorakenteeseen sekä sanonnan selkeyteen ja yksiselitteisyyteen. Jo vanhastaan kielenhuollon punaisen langan ovat muodostaneet rakenteen symmetrisyys, johdonmukaisuus, vakiintuneisuus ja yleisyys. Kielenhuollon antamien suositusten lopullisesta käyttöön ottamisesta päättääkin jokainen kielenkäyttäjä itse. == Suomen kielessä == Suomen kielen virallinen kielenhuoltajataho Kielitoimisto hoitaa tehtäviään muun muassa julkaisemalla neljä kertaa vuodessa ilmestyvää Kielikello-lehteä sekä esitelmöimällä, luennoimalla, konsultoimalla ja kouluttamalla. Myös Kielitoimiston internet-sivulla on ajantasaista tietoa suomen kielen kielenhuollosta. == Katso myös == * Luettelo kielitoimistoista * Språkbruk == Lähteet == * === Viitteet === == Kirjallisuutta == * * * * * Luokka:Kielenhuolto
Katey Sagal

Katey Sagal (s. 19. tammikuuta 1954 Los Angeles, Kalifornia) on yhdysvaltalainen näyttelijä, laulaja ja käsikirjoittaja. Hänet tunnetaan parhaiten rooleistaan televisiosarjoissa Pulmuset ja Teinitytön kasvatusopas sekä animaatiossa Futurama, jossa hän ääninäyttelee Leelaa. Nykyään hän on tunnettu roolistaan Sons of Anarchy -sarjassa, jossa hän esittää moottoripyöräjengin johtohahmon vaimoa Gemma Teller Morrow’ta. Vaikuttavasta suorituksestaan hän on saanut monia palkintoja ja palkintoehdokkuuksia, kuten Golden Globe -ehdokkuuden vuonna 2011. Sagal on toiminut taustalaulajana Bob Dylanille, Bette Midlerille, Gene Simmonsille ja Tanya Tuckerille. Hän on julkaissut sooloalbumin vuosina 1994 ja 2004. Sagalin isä oli ohjaaja Boris Sagal ja äiti käsikirjoittaja ja tuottaja Sara Zwilling. Hänellä on neljä sisarusta. == Filmografia == === Elokuvat === Vuosi Elokuva Rooli Huomioita 1971 The Failing of Raymond oma itsensä 1974 Larry äiti 1975 The Dream Makers oma itsensä elokuvamusikaali 1988 Äidin uusi elämä Ursula 1990 Rokkia ja loruja Hanhiemon tapaan oma itsensä 1999 Smart House Pat 1999 No Higher Love Ellen Young 2000 Dropping Out Wendy 2003 Recess: Taking the Fifth Grade sivuäänet 2004 When Angels Come to Town oma itsensä 2005 Three Wise Guys Shirley Crown 2005 Campus Confidential Naomi 2006 I'm Reed Fish Maureen 2007 Futurama: Benderin jättikeikka Turanga Leela äänirooli 2008 Futurama: Benderin peli Turanga Leela, Leegola äänirooli 2008 Futurama: Moniniskainen monsteri Turanga Leela äänirooli 2009 House Broken äiti 2009 Futurama: Vihreän ajan tuolle puolen Turanga Leela äänirooli 2009 Jack and the Beanstalk äiti 2014 There's Always Woodstock Lee Ann 2015 Pitch Perfect 2 Katherine Junk 2016 Bleed for This Louise Pazienza 2017 Dirty Dancing Vivian Pressman === Televisiosarjat === Vuosi Televisiosarja Rooli Huomioita 1985-1986 Mary Jo Tucker 1987-1997 Pulmuset Peggy Bundy 1997-2001 Disneyn Välitunti Flo Spinelli äänirooli 1999-2013 Futurama Turanga Leela äänirooli 2000 Tucker Claire Wennick 2002 Imagine That Barb Thompson 2002-2005 Teinitytön kasvatusopas Cate Hennessy 2005, 2006 Lost Helen Norwood 3 jaksoa 2005-2007 The Search for the Funniest Mom in America oma itsensä tosi-tv -sarja 2008-2009 Eli Stone Marci Klein 2008-2014 Sons of Anarchy Gemma Teller Morrow 2014 Simpsonit Turanga Leela äänirooli, 1 jakso 2014-2015 A to Z kertoja äänirooli 2015 The Bastard Executioner oma itsensä 2016, 2017 Brooklyn 99 Karen Peralta 2 jaksoa 2017 Rillit huurussa Pennyn äiti 1 jakso 2017-2018 Superior Donuts konstaapeli Randy DeLouise 2018 Hävyttömät Ingrid Jones 2 jaksoa == Diskografia == * * == Lähteet == == Aiheesta muualla == * * Katey Sagalin kotisivut Luokka:Yhdysvaltalaiset näyttelijät Luokka:Vuonna 1954 syntyneet Luokka:Elävät henkilöt Luokka:Seulonnan keskeiset artikkelit
Östermalmstorg

Östermalmstorg () on aukio Östermalmilla Tukholmassa, Ruotsin pääkaupungissa. Se tunnetaan etenkin kauppahallistaan, Östermalmshallenista, joka avattiin vuonna 1888. Vuonna 1932 Östermalmstorgille avattiin Åhléns-tavarataloketjun ensimmäinen tavaratalo. Nykyisin asukiolla on Åhléns-ketjun vuonna 2010 valmistunut tavaratalo, jonka tieltä purettiin maineikas revyyteatteri Folkan. Aukiolla sijaitsee taiteilija Willy Gordonin kiistelty patsas Mötet (Tapaaminen), joka esittää tyyliteltyä miestä ja naista. Aukiolla sijaitsee myös Tukholman metron Östermalmstorgin metroasema, joka avattiin vuonna 1965. Aseman toinen pääuloskäynti sijaitsee Stureplanilla. Metroaseman seiniä koristavat taiteilija Siri Derketin piirrokset, jotka symboloivat naisten oikeuksia ja maailmanrauhaa.Fredric Bedoire: Stockholms byggnader: Arkitektur och stadsbild, s. 176. Norstedts, Tukholma 2012. == Kuvia == Kuva:Östermalmshallen 2011b.jpg|Östermalmin kauppahalli Kuva:Östermalm- Skulpturengruppe.jpg|Möte (Tapaaminen), Willy Gordonin teos Kuva:Åhlens Östermalmstorg 2011a.jpg|Åhlénsin tavaratalo ==Lähteet== Luokka:Tukholman aukiot Luokka:Östermalm
Nybroplan

thumb|Nybroplanilla sijaitseva Dramaten. Nybroplan () on aukio Ruotsin pääkaupungin Tukholman keskustan alueella. Se yhdistää neljä suurta katua: Birger Jarlsgatanin, Strandvägenin, Hamngatanin sekä Nybrogatanin. Nybroplanilla sijaitsee myös Ruotsin kuninkaallinen draamateatteri (Kungliga Dramatiska Teatern, Dramaten) ja Berzelii-puisto, joka on nimetty maineikkaan kemisti Jöns Jacob Berzeliuksen mukaan. Aukiolla on myös ruotsalaisen diplomaatin Raoul Wallenbergin muistoksi pystytetty monumentti sekä insinööri John Ericssonin patsas. Luokka:Tukholman aukiot
PUB

PUB oli Ruotsin pääkaupungissa Tukholmassa, Hötorgetilla kahteen eri rakennukseen sijoittunut suuri tavaratalo. Sen nimi juontui sen perustajan, Paul U. Bergströmin, nimikirjaimista. Bergström perusti PUBin vuonna 1882, mutta tuolloin se oli vielä kooltaan pieni. Kaupan käydessä hyvin tavarataloa laajennettiin ajan mittaan useasti. 1900-luvun loppupuoliskolla tavaratalon neljä ylintä kerrosta muutettiin hotelliksi, joka sai nimen Rica Hotel. Vuonna 2015 loputkin rakennuksesta muutettiin hotelliksi ja sen tiloihin avattiin Haymarket by Scandic vuonna 2016. Viimeisimmässä vaiheessa tavaratalorakennuksen vanhin osa oli vuodelta 1916 ja se on Gustaf Hermanssonin sekä Cyrillus Johanssonin suunnittelema. Tavarataloa laajennettiin uusilla osilla 1923–1925, 1930, 1933–1940, 1955–1959, 2008 ja 2009–2010.Fredric Bedoire: Stockholms byggnader: Arkitektur och stadsbild, s. 110, 112. Norstedts, Tukholma 2012. ==Lähteet== == Aiheesta muualla == Luokka:Ruotsalaiset tavaratalot Luokka:Tukholman rakennukset ja rakennelmat
Kuninkaanhaka

Kuninkaanhaka () on Porin kolmastoista kaupunginosa ja sijaitsee kantakaupungin kaakkoisosassa. Se rajoittuu pohjoisessa Itätullin eli viidenteen (V) kaupunginosaan, idässä Koivulaan, etelässä Uuteenkoivistoon ja lännessä Riihiketoon.kartta.pori.fi Kuninkaantie jakaa kaupunginosan kahteen hyvin erilaiseen alueeseen. Kuninkaantien eteläpuolinen alue (Tellervonkatu) on tyypillinen niin sanottuun sotienvälisen klassismin ihanteilla rakennettu paritaloja käsittävä puutalokaupunginosa, ja se usein mielletään osaksi Uuttakoivistoa. Kuninkaantien pohjoispuolella sijaitsee kantakaupungin urheilukeskus, johon kuuluvat vuonna 2011 valmistunut uimahalli ja 1983 valmistunut urheilutalo. Oppilaitoksia Kuninkaanhaan kaupunginosassa ovat Kuninkaanhaan koulu ja Herralahden koulu. ==Lähteet== == Aiheesta muualla == * *
Zelzal-2

Zelzal-2 on iranilainen lyhyenmatkan ballistinen ohjus, jonka arvellaan olevan sama ohjus kuin Mushak-200. Sen kantaman uskotaan olevan 200 kilometriä. Arviot kantamasta vaihtelevat kuitenkin 100 km:sta 400 km:iin. Ohjus on 8,46 metriä pitkä, sen halkaisija on 610 mm ja laukaisumassa 3 545 kg 600 kg:n taistelukärjellä. Ohjuksen uskotaan voivan kantaa myös kemiallisia ja biologisia taisteluaineita. Zelzal-2:n uskotaan perustuvan neuvostoliittolaiseen Luna-M-ohjukseen, jonka NATO-raportointinimi on FROG-7. Israel on väittänyt Iranin toimittaneen Zelzal-2-ohjuksia Hizbollahille Libanoniin ja israelilainen sanomalehti Haaretz kirjoitti 4. elokuuta 2006, että Iranin entinen Libanonin suurlähettiläs Mohtashami Pur, joka on Intifada- konferenssin pääsihteeri olisi ilmoittanut iranilaiselle lehdelle Iranin toimittaneen ohjuksia shiiamiliilisille Libanoniin sen puolustamiseksi. . == Katso myös == * Zelzal-3 Luokka:Lyhyen matkan ballistiset ohjukset Luokka:Iranin asevoimat Luokka:Hizbollah
Siena (väri)

Siena Poltettu siena Siena tai sienna on oranssinruskea maaväri, jota alun perin valmistettiin Toscanan alueen rautapitoisesta savesta. Nimi on peräisin Sienan kaupungista, ja joskus väripigmenttiä kutsutaankin nimellä terra di Siena. Siena on 1800-luvulta lähtien tarkoittanut kaikkia alkuperäisen sienan kaltaisia värisävyjä, joita valmistetaan myös muualta saatavista aineksista. Nykyisin sienavärit voivat olla myös synteettisesti valmistettuja. Sienasta on kaksi versiota: siena ja poltettu siena. Näistä siena on sävyltään keltaisempi, poltettu siena taas punaruskea. Sienaa käytetään vesi- ja öljyvärinä sekä freskomaalauksissa. Grafiikassa sienaa käytetään kuparisyövytysten painamiseen. == Lähteet == Luokka:Väriaineet
Tony Amonte

Anthony Lewis ”Tony” Amonte (s. 2. elokuuta 1970 Hingham, Massachusetts) on yhdysvaltalainen entinen jääkiekkoilija. Hän pelasi viimeisen kautensa 2006-2007 NHL-seura Calgary Flamesissa. Hän pelasi NHL-urallaan myös New York Rangersissa, Chicago Blackhawksissa, Phoenix Coyotesissa ja Philadelphia Flyersissa. Amonten pelipaikka oli oikea laitahyökkääjä. Kansainvälisellä tasolla hän edusti Yhdysvaltoja muun muassa Naganon ja Salt Lake Cityn talviolympialaisissa, joista jälkimmäisestä saavutuksena hopeamitali. == Tilastot == 1985–86 Thayer Academy H.S. 2 0 0 0 0 - - - - - 1986–87 Thayer Academy H.S. 25 25 32 57 ? - - - - - 1987–88 Thayer Academy H.S. 28 30 38 68 ? - - - - - 1988–89 Thayer Academy H.S. 25 35 38 73 ? - - - - - JMM 7 1 3 4 2 1989–90 Bostonin yliopisto HE 41 25 33 58 52 - - - - - JMM 7 5 2 7 4 1990–91 Bostonin yliopisto HE 38 31 37 68 82 - - - - - MM 10 2 5 7 4 1990–91 New York Rangers NHL – – – – – 2 0 2 2 2 1991–92 New York Rangers NHL 79 35 34 69 55 13 3 6 9 2 1992–93 New York Rangers NHL 83 33 43 76 49 – – – – – MM 6 1 2 3 8 1993–94 New York Rangers NHL 72 16 22 38 31 – – – – – Chicago Blackhawks NHL 7 1 3 4 6 6 4 2 6 4 1994–95 HC Fassa Canazei Chicago Blackhawks NHL 48 15 20 35 41 16 3 3 6 10 1995–96 Chicago Blackhawks NHL 81 31 32 63 62 7 2 4 6 6 1996–97 Chicago Blackhawks NHL 81 41 36 77 64 6 4 2 6 8 MC 7 2 4 6 6 1997–98 Chicago Blackhawks NHL 82 31 42 73 66 – – – – – OK 4 0 1 1 4 1998–99 Chicago Blackhawks NHL 82 44 31 75 60 – – – – – 1999–00 Chicago Blackhawks NHL 82 43 41 84 48 – – – – – 2000–01 Chicago Blackhawks NHL 82 35 29 64 54 – – – – – 2001–02 Chicago Blackhawks NHL 82 27 39 66 67 5 0 1 1 4 OK 6 2 2 4 0 2002–03 Phoenix Coyotes NHL 59 13 23 36 26 – – – – – Philadelphia Flyers NHL 13 7 8 15 2 13 1 6 7 4 2003–04 Philadelphia Flyers NHL 80 20 33 53 38 18 3 5 8 6 2004–05 työsulku/ei pelannut MC 5 0 1 1 0 2005–06 Calgary Flames NHL 80 14 28 42 43 7 2 1 3 10 2006–07 Calgary Flames NHL 81 10 20 30 40 6 0 1 1 0 16 kautta yhteensä NHL 1174 416 484 900 752 99 22 33 55 56 ==Lähteet== * Luokka:Yhdysvaltalaiset jääkiekkoilijat Luokka:Yhdysvaltalaiset olympiamitalistit Luokka:Amerikanitalialaiset Luokka:New York Rangersin varaamat pelaajat Luokka:Vuonna 1970 syntyneet Luokka:Elävät henkilöt
Okra (väri)

pienoiskuva|Okraa pigmenttiä. Okra Keltaokra Okra (, ) on rautahydroksidi, yleensä keltainen tai kellanruskea maaväri,Taiteen pikkujättiläinen, Okra s. 461, Maavärit, s. 390. WSOY, 1995. ISBN 951-0-16447-X jota on käytetty väripigmenttinä jo esihistorialliselta ajalta saakka. Okra valmistetaan savesta ja rautaoksidista, ja yleensä kaikkia valmistustavaltaan tämänkaltaisia maavärejä, kuten sienaa ja umbraa, nimitetään okraksi. Okran sävyjen kirjo vaihtelee laajasti: keltaokra voi vaihdella vaaleankellertävästä vihertävänkeltaiseen, punaokra oranssinpunaisesta punaiseen ja tummanruskeaan. Punainen okra on ikivanha uskonnollinen väri, jota muun muassa megaliittikulttuurin ihmiset käyttivät. == Lähteet == ==Katso myös== *Punamulta == Aiheesta muualla == *Okra Luokka:Väriaineet
Francesco Bendusi

Francesco Bendusi oli italialainen 1500-luvulla elänyt säveltäjä. Bendusi syntyi Sienassa ja julkaisi vuonna 1553 Venetsiassa kokoelman Opera nova de Balli di Francesco Bendusi a quatro accomodati da cantare & sonare d'ogni sorte de stromenti http://www.hoasm.org/IVD/Bendusi.html. Hän kuoli Veronassa. Hänen teoksiaan on levyttänyt muiden muassa Piffaro. == Lähteet == Luokka:Italialaiset säveltäjät Luokka:Renessanssisäveltäjät